Egge Kulbok-Lattik

Egge Kulbok-Lattik (sündinud 29. augustil 1966) on eesti kultuuripoliitika uurija.

Ta on töötanud Eesti mõtteloo teadurina Tartu Ülikooli filosoofia osakonnas (2015–2017) ja Eesti peaministri nõunikuna (alates 2017).

Haridus 
Pärast Friedrich Reinhold Kreutzwaldi nimelise Võru 1. Keskkooli lõpetamist asus õppima Tallinna Pedagoogilise Instituudi kultuuriteaduskonda, mille lõpetas näitejuhtimise erialal (1988, BA). 

1999. aastal omandas rahvusvahelises kultuurijuhtimise magistriprogrammis Burgundia Ülikooli Dijoni Kõrgemas Kommertskoolis magistrikraadi Euroopa kultuuriettevõtete majandamises ja juhtimises (MA).

Ta kaitses doktoritöö teemal "The Historical Formation and Development of Estonian Cultural Policy: Tracing the Development of Estonian Community Houses (Rahvamaja)" Jyväskylä Ülikoolis aastal 2015.

Ametialane tegevus 
 1992–1999      Tartu rahvusvahelise teatri-, tantsu- ja visuaalsete kunstide festivali Dionysia (1992, 1993, 1995, 1997, 1999) peakorraldaja ja kunstiline juht 
 1998–2000­      UNESCO ja Eesti kõrgkoolidevahelise kultuurikorralduse-alase õppe- ja uurimiskeskuse asutamist ettevalmistava programmi koordinaator 
 2001–2006      Tallinna Ülikooli lektor ja kultuurikorralduse magistrikursuse koordinaator
 2009–2010       Rahandusministeeriumi riigieelarve koordinatsiooni ja seireosakonna kultuuri-, regionaalpoliitika ja põhiseaduslike institutsioonide seiraja
 2011–2015       Uurija-doktorant, Jyväskylä Ülikooli sotsiaalteaduste ja filosoofia teaduskond

Ühiskondlik tegevus 
Egge Kulbok-Lattik on võrokesena aktiivselt osalenud võru keele ja kultuuri liikumises ning on pikaaegne Võro Seltsi VKKF liige.

Viited

Välislingid

"Egge Kulbok-Lattik. Kultuurikorraldaja – nüsitud tiibadega Pegasus?" ERR kultuur, 10. mai 2017
"Egge Kulbok-Lattik. Mis teeb võimalikuks süsteemse kurjuse ja vaigistab inimlikkuse?" ERR kultuur, 15. veebruar 2016
"Kuidas rääkida nõukogude aja kunstist, kultuurist, Ida-Lääne suhetest?" ERR kultuur, 21. aprill 2017

Eesti kultuuriuurijad
Sündinud 1966